CELEX: 32011R1353
Language: lv
Date: 2011-12-20 00:00:00
Title: Komisijas Īstenošanas regula (ES) Nr. 1353/2011 ( 2011. gada 20. decembris ), ar kuru groza Regulu (EK) Nr. 883/2006, ar ko nosaka piemērošanas kārtību Padomes Regulai (EK) Nr. 1290/2005 attiecībā uz maksājumu aģentūru uzskaiti, izdevumu un ieņēmumu deklarācijām un izdevumu atmaksājumu nosacījumiem saistībā ar ELGF un ELFLA

21.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 338/35
            
         KOMISIJAS ĪSTENOŠANAS REGULA (ES) Nr. 1353/2011
   (2011. gada 20. decembris),
   ar kuru groza Regulu (EK) Nr. 883/2006, ar ko nosaka piemērošanas kārtību Padomes Regulai (EK) Nr. 1290/2005 attiecībā uz maksājumu aģentūru uzskaiti, izdevumu un ieņēmumu deklarācijām un izdevumu atmaksājumu nosacījumiem saistībā ar ELGF un ELFLA
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 42. pantu,
   tā kā:
   
               (1)
            
            
               Ar 70. panta [4.c punktu] Padomes 2005. gada 20. septembra Regulā (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (2) noteikts, ka ELFLA ieguldījuma likmi var palielināt līdz 95 % dalībvalstīm, kuras sastopas ar nopietnām grūtībām saistībā ar to finansiālo stabilitāti.
            
         
               (2)
            
            
               Lai ļautu dalībvalstīm pēc iespējas drīzāk gūt labumu no palielinātās līdzfinansējuma likmes, būtu jāpielāgo noteikumi par Savienības ieguldījuma aprēķināšanu ELFLA grāmatojumu kontekstā, kā noteikts Komisijas Regulā (EK) Nr. 883/2006 (3), nosakot to tūlītēju stāšanos spēkā.
            
         
               (3)
            
            
               Tādēļ būtu attiecīgi jāgroza Regula (EK) Nr. 883/2006.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 883/2006 17. panta 1. punktu papildina ar šādu daļu:
   
      “Atkāpjoties no pirmās daļas, tām lauku attīstības programmām, kas grozītas saskaņā ar Padomes Regulas (EK) Nr. 1698/2005 70. panta [4.c punktu], Savienības ieguldījumu tā perioda laikā, kurā tiek piemērota minētās regulas 70. panta [4.c punktā] norādītā atkāpe, aprēķina, pamatojoties uz finansējuma plānu, kas ir spēkā atsauces perioda pēdējā dienā. Pēdējam atsauces periodam, kad tiek piemērota Regulas (EK) Nr. 1698/2005 70. panta [4.c punktā] norādītā atkāpe, 16. pantā minētajā izdevumu deklarācijā izdevumus, kas radušies pirms un pēc atkāpes piemērošanas beigām, norāda atsevišķi. Savienības ieguldījumu, kas jāizmaksā, ievērojot šos atsauces apakšperiodus, aprēķina, pamatojoties uz finansējuma plānu, kas ir spēkā katrā atsauces apakšperiodā.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 209, 11.8.2005., 1. lpp.
   
      (2)  OV L 277, 21.10.2005., 1. lpp.
   
      (3)  OV L 171, 23.6.2006., 1. lpp.